open-index/open-wikipedia-markdown huggingface dataset:
شادي رياض

**شادي رياض دنانو**، تولد ف 17 يونيو 2003، هو كوايري مغريبي كيلعب ف لپوصط د مودافيع وصطاني معا ريال بيتيس مسلف من إف سي برصلونة.

## حياتو
### لكاريير معا لفراقي
تولد رياض ف پالما دي مايوركا ف لڭزيرات د بليار من واليدين مغاربة، ؤ متل لفراقي د أطليتيكو رافال، ريال مايوركا (جوج د لفترات) ؤ ديپورتيڤو سان فرانسيسكو قبل مايسني كونطرا د تلت سنين معا إف سي برصلونة ف فبراير 2019، ؤ بدات حتال يوليوز. ف 2020، مشا مسلف ل مدة د عام ل لفرقة د صاباديل ؤ لعب معا لفرقة د لأمل ديالها.

دار رياض لبدية ديالو معا لكبار – ؤ لفرقة لولة – ف 16 دجنبر 2020 ف لماتش ضد ديپورتيڤو إسلاس إبيزا پيتيوساس لي ربحوه ب 2 ل 0 ف كاس لماليك د صبانيا. لبدية ديالو ف لقيسم تاني كانت ف 11 يناير لي من بعد ضد ديپورتيڤو لوڭو لي دخل فيها حتياطي ف لخر د لماتش لي سالا ب تاعادول 1 ل 1.

ف صيف د 2022، طلع رياض ل فرقة د لبارصا ب، ؤ ماركا معاهم لبيت د رباح ف لماتش لول د لموسم ضد ديپورتيڤو كاستيون.

### لكاريير معا لمونتخاب
ف أكتوبر 2021، بدا كيشارك رياض معا لمونتخاب د لمغريب قل من 20 عام. ؤ فايت لعب حتا معا لمونتخاب د لمغريب د قل من 15 لعام ؤ ربح معاه لعاب لإفريقية د شّباب ف 2018، لي ماركا فيها بيت ف لكار د فينال ضد دجيبوتي.

ف 13 مارس 2023، عيطلو لمودريب وليد الرڭراڭي باش يلعب معا لمونتخاب لول ف لماتشات لويدية ضد لبريزيل ؤ پيرو.

## مصادر

تصنيف:ناس حيين
تصنيف:زيادة 2003
تصنيف:كوايري مغريبي
تصنيف:مقالات فيها مصدر و 3000 بايت
تصنيف:لعابا د كاس إفريقيا 2023
تصنيف:كوايري صبليوني
تصنيف:صبليونيين من أصل مغريبي
تصنيف:رياضيين من أصل مغريبي
جوردان كارڤر

**جوردان كارڤر** (تولدات بسمية إنا-ماريا شنيتزر ف 30 يناير عام 1983). هي عارضة إغراء ومومتيلة ألمانية تتعيش ف ميريكان.

## الحياة ديالها
تولدات كارفر من والدين من أصل طالياني وألماني فترير فجنوب غرب ألمانيا وعندها خوها كبر منها. ملي تخرجات من ثانوية ، خدمات كارفر مديرة أوطيل، ولكن من لبعد قررات تدخل لعالم الأزياء. قبل ما تشهر، خدمات كارفر ورا الكواليس فنانة تجميل وماكياج لشركة تجميل فرنسية كبيرة. أخيرا تلاقات كارفر مصور خبير شجعها باش تكون عارضة. ووافقات، وهاجرات لميريكان باش تكمل خدمتها عارضة وستقرات فلوس أنجلوس، كاليفورنيا.

## الخدمة
فيناير2010 بدات كارفر خدمتها عارضة فموقع إلكتروني ديالها فيه تصاور إغرء و فيديوهات. وبدات كارفر تتنشر فالمجلات فعام 2011. ولات كارفر ناج بسباب بزازلها الكبار والجسم ديالها رشيق. ففبراير، نشرات كارفر فمجلة رجال البريطانة زوو ويكلي. ونشرات تصاور ديالها عريانين فالمجلة الطاليانية ألولا. وف2013 مثلات كارفر فالفيلم الكوميدي Who Killed Johnny من يوليو إل أغسطس 2013، شاركت كارفر في برنامج الواقع الألماني بنات البرية وعاشت مع المشاركين فصحاري تاع ناميبيا.

## مصادر
  

تصنيف:زيادة 1986
تصنيف:مومتيلات د لأفلام ألمانيات
تصنيف:مومتيلات د لأفلام ميريكانيات
تصنيف:عارضات إغراء
تصنيف:مومتيلة ميريكانية
تصنيف:مومتيلة ألمانية
تصنيف:ناس تزادو ف ترير
تصنيف:ناس حيين
تصنيف:ناس د ترير
تصنيف:مقالات فيها مصدر و 3000 بايت
وانزة

**وانزة** لي سميتو لحقيقية **عبد العزيز وانزة** مغني د رّاپ و ممتل مغربي.

ستاقر ف فرانسا فعام 2012 و كان خدّام ف لانفورماتيك. و صنع رسومات ل جوج د الرواپا معروفين هوما بوبا و ڤيجيدريم و ف نفس لوقت، خدم ف إنتاج لأغاني ديالو.

تّعرف وانزة سيرتو ملي طلق تحدي ف عام 2018 لي سمّاه OKwait challenge.

ف عام 2019، ولّا أول مغني د رّاپ مغريبي كيغني ب دّاريجة لمغريبية على PlanèteRap من SkyRock متّل ف دور لبطولة ف لݣزو التاني ديال مسلسل "لمكتوب".

ف 28 غشت 2022، تدابز معا بوليسي و تشد ف حبس عكاشة شهراين.

## مصادر

تصنيف:راپور مغريبي
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
سمول إكس

**سمول إكس Small X** لي سميتو لحقيقية **عبد الصمد لمريق**، تزاد ف 28 فبراير 1991 ف أسفي، هو مغني راپ مغريبي.

بدا عبدصمد لغنا معا لڭروپ دراما فلو، ؤ موراها ف 2008 كانت عندو كاريير بوحدو خرّج فيها لماكس "راپ تال تراب" ؤ لغنية "كيفما كان لحال".

ف 2009، لتاحق ب لڭروپ شايفين، معا شوبي ؤ سنو، قبل ما يقرر يعاود يكمل مسيرتو بوحدو ف لبدية د عام 2021.

## كاريير
شايفين حققو شهرة كبيرة فالموسيقى ديالهم اللي كانت مؤثرة بزاف، ومع بزاف ديال الأغاني كيفما *Ntouma Malkoum*, *Sahbi*, *Ghayb9aw Jouj*, *Khchi F Wednek*, *Wach Kayn Maydar*, *Tcha Ra*, و *7it 3arfinni* كل وحدة منهم تعدات مليون مشاهدة ف يوتيوب ودارو أرقام قياسية ف منصات الستريمنڭ بحال سپوتيفاي و ديزر. الخدمة ديالهم خلات أثر كبير ف المشهد ديال الراپ المغربي.

ف 2019، كجزء من مجموعة مجموعة نعر، تعاون سمول إكس مع الراپور الفرانساوي دوسي ف التراك *Kssiri*. من بعد النجاح ديال شايفين، بدا سمول إكس المسار الفني الفردي ديالو في بداية 2021، وطلق مشاريع بحال *XXL* و*Phoenix*، ومن بعدهم جا بواحد EP فيه سبعة ديال التراكات.

ف مارس 2021، كان مشارك ف ألبوم إل ݣراندي طوطو *Caméléon*، و ساهم ف التراك *Thezz*.

ف أكتوبر 2023، كان "سمول إكس" من بين خمسة وعشرين فنان من الشرق الأوسط و شمال إفريقيا اللي تعاونو ف الأغنية "راجعين"، اللي تهلات باش تجمع الدعم لمواجهة الإبادة ديال غزة ف لوقت ديال لحرب د غزة و إسرائيل.

ف أبريل 2025، سمول علن بلي وقع عقد مع دار الإنتاج الموسيقية اللي كتواجد ف نيويورك تحت سمية Mass Appeal، ولى هو أول راپور من شمال إفريقيا و الشرق لأوسط اللي لتاحق ب الليستة ديال هاد دار الإنتاج المؤثرة.

## ديسكات
### ميكس تيب
* 2021: *فينكس*
* 2023: *X TAPE : كروموزوم*
* 2025: *نافيضا*

### التراكات الجماعية
ب الشراكة مع شوبّي:
* *2012: Energie* (ب سمية Shayfeen)
* *2016: 07* (ب سمية Shayfeen)

### التراكات الفردية
* 2021: *XXL*
* 2021: *Thezz* معا إل ݣراندي طوطو
* 2021: *Ouh ouh* معا Inkonnu
* 2022: Price
* 2022: Manasich
* 2023: Lamouni feat. Wegz & Soufiane AZ
* 2024: Gaslight
* 2024: 7 (ح)

## مصادر

تصنيف:راپور مغريبي
تصنيف:زيادة 1992
تصنيف:زيادة 1991
تصنيف:ناس حيين
بيڭاسوس

[تصغير|[زوس و بيليروفون فوق پيڭاسوس]]
**بيڭاسوس** (ب ليونانية لبالية **Πήγασος**؛ ب اللاتينية **Pegasus**) هو عاود أسطوري لي عندو جناوح ف لميطولوجيا ليونانية. على حساب لمعتقدات د ليونانيين لقدام، پيڭاسوس خلقو رّب ليوناني بوسيدون، و كان عندو دور كبير ف لأساطير. تدكر بيڭاسوس ف أسطورة هرقول ولد زوس، و تتعاود لأسطورة بلي راه تخلق من لڭسدة تاع ميدوسا ملي قطع پيريسيوس راسها، و بلي راه ملي تولد طار ل سما.

## مصادر


تصنيف:عيودان أسطورية
تصنيف:ولاد بوسايدون
تصنيف:شخصيات ف لأساطير ليونانية
تصنيف:شخصيات ف لأساطير الأوروپية
شوا (فونيتيك)

تصغير|
**شوا** ؤلا **شڤا** ( ؤلا ) هوّا **[[ڤواييلة]] مخفيّة** يعني كاتكون منطوقة بشكل خفيف بزاف، لي يقدر ماينتابهش ليه بنادم ؤ يتخالط ليه معا سوكون. ف دّاريجة كاينين أمتيلا كتيرة ديال شّوا بحال مور حرف تّا ف كلمة "كتب"، مور لبا ف سّمية "برد"، ؤ مور رّا ف لفيعل "برد".

شّوا كيتّرمز ليه ب حرف e مقلوب ə ف لأفبائية لفونيتيكية لعالمية، ؤ كانلقاوه ف بزاف د لّوغات بحال نّڭليزية، لألمانية، لألبانية، شّينوية لماندارينية، ؤ لأفريكانية.

## مصادر

تصنيف:لانڭويستيك
ترير

**ترير** (ب لألمانية **Trier**) مدينة كاينة فجنوب غرب ألمانيا ف "راينلاند-پفالتس" لي لعاصمة ديالها مدينة ماينتس. عدد سكان ديالها هو 105,260 (تال 2010). و كاينة ترير ف لبلاصة فين تايتلاقاو تلاتة د لبلدان: ألمانيا و فرانسا و لوكسومبورڭ ف منطقة خضرة و فنفس لوقت كاينة ف منبع نهر لموزيل.

على حساب لأسطورة لمحلية لي تقيدات فعام 1105 فكتاب «أعمال التريفيريين» (باللاتينية:Gesta Treverorum) فراه بناها Trebeta «تريبيتا»، الولد الكبير للملك الآشوري نينوس من سميراميس ملي مات مرتو للولا، وملي مات نينوس كانت سميراميس تتحتقر تريبيتا، ولد راجلها، او هو يخرج تريبيتا من المملكة هو وصحابو والخدامة وكيما تتعاود قصص التاريخ بحر ف البحر البيض المتوسط باش يقلب على بلاصة مأمنة، ومن بعدها قطع أرض قاحلة وطرقا جبلية حتى وصل لواحد الواد هادئ دايرين بيه الجداول والغابات. ملي عجباتو الطبيعة تما وقرر باش يبني مدينة ليه مع صحابو على نهر Mosel «موزل» واحد من فروع نهر الراين. وكان هادشي تقريبا شي 2000 قبل الميلادµ

هاذ القصة كاينا فمجموعة تاع الوثائق البابوية والقصص ولوثائق ديال رؤساء الأساقفة ديال المدينة، هاذ المجموعة كاينا فثلاثة مجلدات وسميتها باللاتيني Gesta Treverorum وكاين وسظ المدينة خصا قديمة سميتها Trebeta-Brunnen «نافورة تريبيتا» وجملة منقوشة على البيت الحمر هي:
ANTE ROMAM TREVIRIS STETIT ANNIS MILLE TRECENTIS. PERSTET ET ÆTERNA PACE FRVATVR. AMEN

تصغير|يمين| 300px|البوابة الرومانية Porta Nigra
تصغير|يمين| 300px|وسط المدينة
تصغير|سوق الحبوب
تصغير|الحمامات الرومانية

## مصادر


تصنيف:مدون د ألمانيا
تصنيف:مقالات فيها مصدر و 3000 بايت
نجيب محفوظ

**نجيب محفوظ عبد العزيز إبراهيم أحمد الباشا** (تولد ف 11 دجنبر 1911 ف لقاهرة - مات ف 30 غشت ف لڭيزة)، لمعروف ب سميت **نجيب محفوظ** كان كتاتبي مصري. هو أول واحد عربي ربح جايزة نوبل د لأداب، و كان دّاها ف 1988.

دوّز محفوظ 70 عام د حياتو ف لكتابة، كتب فيها 35 رواية، 350 قصة قصيرة، 26 سيناريو د فيلم، و لمياوات ديال لمقالات ف الصحافة. هو أكتر كتاتب عربي اللي دازت لقصص اللي كتب ف التلفازة و السينيما.
## كتوباتو
من لكتوبا لمعروفين د نجيب محفوظ كاين:
* *خان الخليلي* (1945)
* *السراب* (1948)
* *التلاتية* (1956 - 1957)
* *أولاد حارتنا* (1959)
* *الكرنك* (1974)
* *أحلام فترة النقاهة* (2004)
## مصادر


تصنيف:كاتب مصري
تصنيف:بيوغرافيا د رجال
تصنيف:زيادة 1911
تصنيف:وفيات 2006
تصنيف:ناس ربحو جايزة نوبل د لأدب
تصنيف:ناس تزادو ف لقاهرة
شوبي

**شوبي**، و سميتو لحقيقية **شعيب رباطي**، هو مغني راپ مغريبي****عضو ف فرقة شايفين.
بادي كاريير راسو و لحد الآن عندو جوج طراكات لي هوما Dat way, Ciel و ألبوم بعنوان Howls بتعاون مع مجموعة من الفنانين منهم: Madd و Snor و Laylow و LalaAce.

## مصادر

تصنيف:راپور مغريبي
تصنيف:زيادة 1991
تصنيف:ناس تزادو ف أسفي
تصنيف:ناس حيين
مكة

**مكة** (ب لعربية: **مكة المكرمة**)، هيّا مدينة ف السعودية، محسوبة أكتر مدينة مقدسة ف لإسلام. جات ف لغرب د لبلاد، و بعيدة ب 72 كيلوميطر على جدة و على لبحر لحمر. لإرتفاع ديالها 277 ميطرو، و تيسكنو فيها تقريبا 1.5 مليون د الناس، و هو اللي خلاها تكون تالت أكبر مدينة ف السعودية، من مورا الرياض و جدة.

مكة مدينة معروفة بزاف ف العالم، حيت فيها لمسجد لحرام، اللي فيه لكعبة، و هي اللي كيصلّيو جيهتها ڭاع لمسلمين، و كيتبناو الجوامع ف جيهتها، و حتى لموتا د لمسلمين كيتدفنو مقابلين للكعبة فينما كانو ف لعالم. مكة معروفة تا حيت هي لمدينة اللي كيمشيو ليها لملاين د لمسلمين كل عام باش يحجو ولا يمشيو للعمرة.

مكة هي لمدينة اللي تولد فيها النبي د لإسلام محمد، فيها لقبيلة لأصلية ديالو قريش، و فيها نزل طرف من لقرآن، اللي كيستماو السور لمكية.

## تصاور

فيشي:كدي_مكة.jpg|
فيشي:برج_الساعة_في_مكة_المكرمة.jpg|
فيشي:Grand_Mosque_of_Makkah,_Saudi_Arabia_(3)_(52500922457).jpg|
فيشي:مكة_المكرمة_صحن_الطواف.jpg|
فيشي:بجوار_فندق_النخبة_مكة_-_panoramio.jpg|


## مصادر


تصنيف:مدون د السعودية
تصنيف:مدون مقدسة
تصنيف:مقالات فيها مصدر و علاين 3000 بايت
تصنيف:لحج ف لإسلام
تصنيف:لبحر لحمر
حسن أميلي

**حسن أميلي** (مزيود ف 1958) توارخي ؤ أكاديمي ؤ ؤستاد جامعي ؤ كاتب مغريبي. عندو هتيمام خاص ب تّاريخ لبحري و لميلاحي ف لغرب لإسلامي.

خدا ديپلوم د لميتريز ف تّاريخ من كلية لأداب د رّباط ف 1989 على لأطروحة ديالو ب عنوان *[[لجهاد لبحري]] ف لمصب د [[بورݣراݣ|بورڭراڭ]] ف [[لقرن 17]]* (ب لعربية ) لي هضر فيها على لقراصنة د سلا. ف 2002 ولّا ؤستاد ف كلية لأداب د لمحمدية.

## أعمال
حسن أميلي ألّف عشرات د لمقالات لعلمية ف تّاريخ و لأركيولوجيا سيرتو تّاريخ د لملاحة.

### تّاريخ
* 
* 
* 
* 
* 
* 
* 
* 
* 

### أعمال خرة
* 
* 

## مصادر

تصنيف:زيادة 1958
تصنيف:أكاديميين مغاربا
تصنيف:ناس تزادو ف الرباط
تصنيف:مقالات فيها مصدر و 3000 بايت
أڤ إل ستوديو

**أڤ إل ستوديو** (بالإنجليزية: FL Studio) (معروف قبل 2003 باسم **فروتي لووبس** FruityLoops) هو محطة عمل صوتيات رقمية طورتها شركة البلجيكيةإيمج لاين. ديال برنماج واجهة رسومية مبنية على نمط منظم الموسيقى. كيوفر برنامج بثلاثة أنواع مختلفة لنظام مايكروسوفت ويندوز، كينا نسخة فاكهة، نسخة منتج، ونسخة حزمة المال.

كتقدم إيمج لاين تحديت مجانية كل نهار لتطبيق. وتطور شركة ولات شركة كتبرمج تطبيق حتى هواتف الذكية تحت اسم أف إل ستوديو موبايل لأجهزة آي بود تاتش، أي فون، آي باد وأجهزة الأندرويد.

## مصادر

## مزاود
سيت رسمي


تصنيف:شركة
تصنيف:صوفتوير
شاب بلال

**الشاب بلال** سميتو لحقيقية **بلال موفق**، هو مغني، شاعر، ملحن و عازف متعدد جزايري من وهران د موسيقى الراي. تولد ف شرشال ف 23 يوليوز 1966.

الشاب بلال تربى ف وهران كمل تعليمو ف معهد لموسيقى، و كيتقن لعربية و لفرانساوية. تدرب على لغنا ف حفلات عائلية، و حفلات زواج محلية لي كانت كاتّقام ف وهران. كمل الشاب بلال مشوارو ب تألق حتى دخل نادي ضيق د نجوم الراي بحال الشاب خالد، الشاب مامي، الشاب حسني و غيرهم من لمغنين. كان نشيط بزاف ف إنتاج لألبومات ل درجة بلي كان كينتج ف دّروة ديالو تال 3 د لألبومات ف لعام. هاجر ل مرسيليا ف 1989.

ف فرانسا، واصل الشاب بلال نشاطو لفني و كمل ف لمشاركة ف مضاهارات فنية من كل نّواع و قام ب تعريف ب فنّو ب كتر من 60 ألبوم غنائي، بحال ألبوم ليميڭراسيون. هو دابا باقي مستاقر ف مرسيليا ف فرانسا.

## مصادر

تصنيف:الراي
تصنيف:زيادة 1966
تصنيف:ناس حيين
تصنيف:بيوغرافيا د رجال
تصنيف:مغني جزايري
الطاهر التمسماني

**الطاهر التمسماني** (تولد ف 10 شتنبر 1980 ف مراكش)، هو بوكسور مغريبي. التمسماني معروف حيت ربح لميدالية لبرونزية ف لألعاب لأولمپية د سيدني ف 2000، ف لعبار د قل من 57 كيلو.

التمسماني شارك تا ف لأولمبيياد د 2004 و 2008، و لكن ما ربح فيهم تا ميدالية (خسر فيهم بجوج ف الدور اللول). ربح تا لميدالية الدهبية ف لبطولة د إفريقيا د لبوكس 2003 ف لكاميرون ( ف لعبار د قل من 60 كيلو).
## مصادر

تصنيف:بوكسور مغريبي
تصنيف:بيوغرافيا د رجال
تصنيف:زيادة 1980
تصنيف:ناس حيين
تصنيف:ناس تزادو ف مراكش
تصنيف:مغاربا د لقرن 20
تصنيف:مغاربا د لقرن 21
راپ مغريبي

[تصغير|رّاپور [لمغريبي لحاقد ف يناير 2012]]
**الراپ لمغريبي** هو نوع موسيقي مغربي مقتابس من موسيقى الراپ و تقافة لهيپ هوپ لميريكانية و لفرانساوية. هاد نّوع لموسيقي أتر على شّباب دلمغريب من تّسعينات بسباب لمواضيع لمتمردة لي تايهضر عليها، و لي كاتناسب معا لمجتمع و تّقافة لمغريبية. كايتخدّم لمصطلح ديال *لحايحة* ؤلا *[[نايضة]]* على هاد نّواع جّديدة دلموسيقى باش تعطاها سباغة مغريبية.

## مصادر


تصنيف:هيپ هوپ
تصنيف:ستيل د لمزيكة ف لمغريب
لبولڤار

**شارع الموسيقيين الشباب** كيتختاصر تحت السمية لفرانساوية **لبولڤار** (*L'Boulevard*) معني شارع. هو مهرجان ديال لموسيقى لعصرية ف مدينة الدار البيضا، ف fالمغرب. كينضم ف شكل تنافسي لي كايتيح للمجموعات موسيقية شابة بروغ و شهرة قدام جمهور شبابي واسع. كيهدف ل كتشاف و تشجيع لمواهب الموسيقية الشابة باش يتقدمو ف لكاريير لفنية ديالهم.

## النشأة
تأسس مهرجان لبولڤار سنة 1999 على يد جمعية **EAC-L'Boulvart**، وهي جمعية ثقافية مغربية مستقلة كتهدف لدعم الفنون الحضرية والموسيقى المستقلة. البداية كانت بسيطة، بمسابقة موسيقية صغيرة فـ أحد أحياء الدار البيضاء، ولكن النجاح ديالها خلا المنظمين يوسّعو الفكرة باش تولي تظاهرة وطنية كبيرة كتجمع الآلاف من الشباب والفنانين.

## الأهداف
كيهدف المهرجان إلى:

* دعم الشباب الموهوبين فـ المجال الموسيقي؛
* منح فرص للعروض الحية قدّام جمهور واسع؛
* خلق فضاء للتبادل الثقافي والفني بين الفنانين المغاربة والدوليين؛
* المساهمة فـ تنمية الثقافة الحضرية فـ المغرب.

## الشكل والتنظيم
كيتنظم المهرجان فـ شكل **مسابقة موسيقية** مفتوحة للمجموعات والفنانين الشباب من مختلف المدن المغربية. كيشاركو المتسابقين فـ تصفيات أولية، ومن بعد كيتأهلو للدور النهائي اللي كيتدار عادة فـ شهر شتنبر. الفائزين كيتلقاو دعم إنتاجي وإعلامي باش يطوّرو المسار الفني ديالهم، وكيشاركو فـ حفلات وطنية ودولية.

## الأنماط الموسيقية
كيضم لبولڤار تنوع كبير فـ الأنماط الموسيقية، اللي كتجمع بين الثقافة المحلية والتوجهات العالمية:

* الهيب هوب المغربي
* الروك أند رول
* الريگي
* الميتال المغربي
* الراب الفرانكفوني والعربي

هاد التنوع خلا المهرجان فضاء للتجارب الفنية الجديدة، ومكان لانطلاقة أسماء معروفة دابا فـ الساحة المغربية.

## بعض الفنانين اللي تخرجو من لبولڤار

## الفضاء والمكان
كيتنظم لبولڤار فـ فضاءات مفتوحة، وغالباً فـ **الملعب الرياضي العربي بن مبارك** فـ الدار البيضاء. المهرجان معروف بأجوائه الشبابية، وبالروح الفنية اللي كتميزه عن باقي التظاهرات الموسيقية فـ المغرب، حيث كيركز على الحرية الفنية والتعبير.

## الجدول الزمني لبعض النسخ

## الأثر الثقافي
كيعتبر لبولڤار تجربة رائدة فـ **الموسيقى البديلة المغربية**. خلا الشباب يعبّرو على راسهم بطرق موسيقية جديدة، وخلق شبكة من الفنانين، التقنيين، والمديرين الفنيين اللي ولاو جزء من المشهد الثقافي العصري فـ البلاد. كذلك، ساهم المهرجان فـ تغيير النظرة إلى الموسيقى المستقلة، اللي كانت مهمشة من قبل.

## المراجع


تصنيف:هيپ هوپ
تصنيف:راپور مغريبي
تصنيف:الدار البيضا
ديزي دروس

**عمر سهيلي** معروف بسميتو لفنية **ديزي دروس** (Dizzy DROS) ( تزاد ف 19 يوليوز 1989 ف مدينة الدار البيضا، المغرب) هو منتج و مؤلف أغاني ومغني راپ مغربي. **دروس** كتعني "كلام و قوافي شّاريع" عندو لقب أخور بسميت **مستر كازافونيا و المتنبي**.
بدا الكاريير ديالو مع ولاد الدرب DJ Sim H و Sellok Dillah فعام 2007 كمجموعة غنائية من بعد ف 2008 ديزي دروس غيولي خدّام صولو (بوحدو) و غيبدا يكون علاقات ف الضومين الموسيقي من أهمهم Masta Flow، SiSimo، Would Cha3b، M-Doc، H-Name و MC Pirate، DJ Key و غيرهم.

تشهر **ديزي دروس** ف أول إصدار ديال كليپ أغنية **كازافونيا** سنة 2011. لي دازت ف أكبر محطات الراديو المغربية بحال هيت راديو و راديو مارس و كاپ راديو، و كتاسب قاعدة جماهرية كبيرة. حققات آخر أغانيه ساليتي أولا باقي سنة 2016 كتر من 6 د ملاين د لمشاهدات على موقع يوتيوب. دار كلاش على لبيݣ تحت عنوان متنبي ف 2019 و عتابروه نقاد من روائع الراپ لمغريبي و حقق مليون مشاهدة ف قل من 24 ساعة.

## أعمال ديالو
من أغاني ديزي دروس:

## مصادر

## شوف تا
* ليستة د الرواپا


تصنيف:راپور مغريبي
تصنيف:ناس تزادو ف الدار البيضا
تصنيف:زيادة 1989
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناشطين مغاربا
طاني

**إلياس طاني**، لمعروف ب سمية **طاني**، هو راپور مغريبي-كاميروني تيغني بداريجة.

تزاد طاني ف 1997، ف حي لمدينة لقديمة و كبر ف بوسيجور، الدار البيضا. بدا كيتوجه ل رّاپ ف عام 2010. خرّج أول أغنية فردية ديالو Te7t 9obia. طاني واخد إلهامو من رّاپ لفرانساوي و لميريكاني.

ف عام 2016 طلق غنية "غانديرها" كان گروب هو مد گروب سميتو XACTO.

## ديسكوڭرافي
طاني عندو بزاف د لأغاني معروفة منها:

## مصادر

تصنيف:راپور مغريبي
تصنيف:ناس تزادو ف الدار البيضا
تصنيف:زيادة 1997
تصنيف:ناس حيين
مراد (راپور)

**مراد الخطوتي الحورامي** (تولد ف 5 مارس 1999 ف لوسپيتاليت دي يوبريڭات)، معروف بسميت مراد، هو راپور صبليوني من أصول مغريبية، بالضبط من لمدينة د لعرايش. تصدّر ليستات PROMUSICAE فردي مع "Bzrp Music Sessions Vol. 47" ف عام 2021 و "Pelele" ف عام 2022.

مراد من الراپورات لمعروفين ڭاع ف صبانيا، و لأغنية ديالو اللي دار مع بيزار كانت هي اللولا ف الطوندونس ف لأرجنتين ف اللخر د 2021.
## ديسكوڭرافي
### ألبومات د ستوديو
* *MDLR* (2019)
* *غطاء K y B. 1* (2022)

### مسرحيات طويلة
* *MDLR 2.0* (2020)
## مصادر

تصنيف:راپور مغريبي
تصنيف:زيادة 1999
تصنيف:مقالات فيها مصدر و 3000 بايت
تصنيف:ناس حيين
تصنيف:صبليونيين من أصل مغريبي
جواد غريب

**جواد غريب**، (بتمازيغت: **ⵊⴰⵡⴰⴷ ⵖⴰⵔⵉⴱ**)، تولد ف 22 ماي 1972 ف خنيفرة، هو جراي مغريبي معتازل ديال لمسافات الطوال. غريب ربح بزاف د لميداليات مهمة ف التاريخ د لمغريب: جوج مرات بطولة لعالم ف لماراطون (ف 2003 و 2005)، و لميدالية لفضية ف لألعاب لأولمپية 2008 ف پيكين. تختار غريب أحسن رياضي مغريبي جوج مرّات، ف 2005 و 2008.

جواد غريب من الرياضيين اللي معروفين تا حيت بدا معطل بزاف، و دخل لإحتراف للمارطون تال 2002، ملّي كانت عندو 30 عام.
## مصادر

تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:زيادة 1972
تصنيف:ناس حيين
تصنيف:ناس تزادو ف خنيفرة
تصنيف:ناس د خنيفرة
تصنيف:مقالات فيها مصدر و علاين 3000 بايت
آنا پولينا

**آنا پولينا** (تولدات ف 11 شتنبر 1989 ف سانت بيطيرسبورݣ ف روسيا) هي مومتيلة پورنو و عارضة أزياء فرانساوية روسية.

## لكاريير ديالها
دخلات پولينا عالم ت لأفلام لإباحية أول مرة ف 2010، و من ديك ساع بانت ف كتر من 30 فيلم و مسلسل.

أول مرة بانت ف 2010 منين لعبات دور لبوطولة ف فيلم ت لخلعة إشاپ (ب لفرانساوية Echap). و بانت ف 2011 ف 2 د لأفلام لوتائقية ت تلفازا و بداو ف قناة فرانس 2 و عاودات بانت ف أبريل 2012 منين شاركات ف لحملة تاع لوقاية من كونصير لبزازل. و بانت ف إشهارات ياماها نمرة 69 ف 2012.

تألقات پولينا فبزاف تاع أفلام ت لپورنو و ساهمات باش تطور صناعة لأفلام لإباحية ف فرانسا و عندها بزاف ت لجوائز ف هاد لمجال.

## مصادر

تصنيف:زيادة 1989
تصنيف:مومتيلات د لپورنو فرانساويات
تصنيف:عارضات د لأزياء روسيات
تصنيف:عارضات د لأزياء فرانساويات
تصنيف:ناس حيين
تصنيف:ناس تزادو ف سان پيطيرسبورڭ
تصنيف:مقالات فيها مصدر و 3000 بايت
حسنا بنحسي

**حسنا بنحسي** (تولدات ف مراكش ف 1 يونيو 1978) جراية مغريبية ديال لمسافات لمتوسطة. تختارت أحسن رياضية ف لمغريب ف 2004 و 2008. بنحسي معروفة ف لمغريب حيت ربحات جوج د لميداليات ف لألعاب لأولمپية (فضية ف 2004، و برونزية ف 2008).

## لپالماريس ديالها
* لألعاب لأولمپية:
** ميدالية د لفضة ف أتينا 2004 - 800 ميطرو.
** ميدالية د لبرونز ف پيكين 2008 - 800 ميطرو.
* لبطولة د لعالم د الجرا: ميدالية د لفضة ف أوزاكا ف 2007 - 800 ميطرو.
* لبطولة د لعالم د الجرا ف لقاعة:
** ميدالية د الدهب ف لشبونة 2001 - 1500 ميطرو.
** ميدالية د لبونز ف موسكو 2006 - 800 ميطرو.
* لألعاب لمتوسطية: ميدالية د الدهب ف باري 1997 - 800 ميطرو.

## مصادر

تصنيف:بيوغرافيا د نسا
تصنيف:لعابة د لاتليتيزم مغريبية
تصنيف:زيادة 1978
تصنيف:ناس حيين
تصنيف:ناس تزادو ف مراكش
تصنيف:مقالات فيها مصدر و علاين 3000 بايت
تصنيف:مقالات د مسابقة ويكيپيديا ب الداريجة غشت 2024
سنترال سي

**سنترال سي** Central Cee، سميتو لحقيقية **ؤوْكلي نيل ه. ت. سيزار سو** Oakley Neil H T Caesar-Su (تولد ف 4 يونيو 1998 ف شيپيردس بوش Shepherd's Bush، لندن، لمملكة لمتحدة) هو مغني راپ و كاتب أغاني بريطاني. ف عام 2020، خرّج ڤيديو كليپ مخلط "وايلد ويست" أول مرة ف 12 مارس 2021. و بان أول مرة ف لمركز تّاني على مخطط ألبومات لمملكة لمتحدة 1.

## مشوارو لفني

### ميس تيپ

* 2021 : *Wild West*
* 2022 : *23*

### أغاني

* 2020 : *In my dream*
* 2020 : *Day in the Life*
* 2020 : *Loading*
* 2021 : *Pinging* (6 Figures)
* 2021 : *Commitment Issues*
* 2021 : *The Great Escape* (avec Blanco)
* 2021 : *Meant to Be* (avec Stay Flee Get Lizzy et Fredo)
* 2021 : *Little Bit of This*
* 2021 : *Obsessed With You*
* 2021 : *Daily Duppy*
* 2022 : *Retail Therapy*
* 2022 : *Cold Shoulder*
* 2022 : *Khabib*
* 2022 : *Doja*
* 2022 : *LA Leakers (Freestyle)*

### عروض

* 2019 : Kairo Keyz feat. Central Cee - *Back2Back*
* 2021 : Rondodasosa feat. Central Cee & Nko - *MOVIE*
* 2021 : Freeze Corleone feat. Central Cee - *Polémique*
* 2021 : D-Block Europe feat. Central Cee - *Overseas*
* 2021 : FKA Twigs feat. Central Cee - *Measure of a Man*
* 2021 : Ed Sheeran feat. Tion Wayne & Central Cee - *Bad Habits (Fumez The Engineer Remix)*

## مصادر

تصنيف:راپور
تصنيف:زيادة 1998
تصنيف:ناس حيين
تامر حسني

**تامر حسني شريف عباس فرغلي** (مزيود ف 16 غشت 1977) معروف ب سميتو لفنية **تامر حسني** هو مغني، كاتب أغاني، ملحن، مومتيل، كاتب سيناريو، و مخرج كليپات مصري. بدا مسيرتو فنية ف عام 2002 ف ألبوم مشتارك مع شيرين عبد الوهاب سميتو *[[فري ميكس 3]]*. طلق أول ألبوم ستوديو ديالو ف عام 2004 سميتو *[[حب (ألبوم)|حب]]*. شارك ف دور لبوطولة بزاف ديال لأفلام و لمسلسلات، وكانت لمشاركة لّولة ف عام 2003 ف فيلم *[[حالة حب (فيلم)|حالة حب]]*. ف عام 2011 قدم أول مسلسل تلفزيوني ديالو سميتو *[[آدم (مسلسل)|آدم]]*.

نجح حسني ف ضرف عويمات باش يحصل على ألقاب كتيرة، و يحصد جوايز عالمية بحال: جايزة أفضل فنان إفريقي من لأفريكان ميوزك أوورد عام 2010. حصل على جايزة أسطورة لقرن لكونو فنان شامل من لبيڭ أپل ميوزك أوورد.

## ألبوماتو
* فري ميوزك تامر و شيرين 2002.
* •' 'حب *([[2004]])*
* *[[عينيا بتحبك (ألبوم)|عينيا بتحبك]]* (2006)
* *[[يا بنت الأيه (ألبوم)|يا بنت الأيه]]* (2007)
* *[[الجنة في بيوتنا (ألبوم)|الجنة في بيوتنا]]* (2007)
* *[[قرب كمان (ألبوم)|قرب كمان]]* (2008)
* *[[هاعيش حياتي (ألبوم)|هاعيش حياتي]]* (2009)
* *[[اخترت صح (ألبوم)|اخترت صح]]* (2010)
* *[[اللي جاي أحلى (ألبوم)|اللى جاى احلى]]* (2011)
* *[[بحبك انت (ألبوم)|بحبك انت]]* (2013)
* *[[180° (ألبوم)|180°]]* (2014)
* *[[عمري ابتدا (ألبوم)|عمري ابتدا]]* (2016)
* *[[عيش بشوقك (ألبوم)|عيش بشوقك]]* (2018)
* *[[خليك فولاذي (ألبوم)|خليك فولاذي]]* (2020)
* *[[عشأنجي]]* (2022)

## أفلامو
* *[[حالة حب (فيلم)|حالة حب]]* (2004)
* *[[سيد العاطفي (فيلم)|سيد العاطفي]]* (2005)
* *[[عمر وسلمى (فيلم)|عمر وسلمى]]* (2007)
* *[[كابتن هيما (فيلم)|كابتن هيما]]* (2008)
* *[[عمر وسلمى 2 (فيلم)|عمر وسلمى 2]]* (2009)
* *[[نور عيني (فيلم)|نور عيني]]* (2010)
* *[[عمر وسلمى 3 (فيلم)|عمر وسلمى 3]]* (2012)
* *[[أهواك (فيلم)|أهواك]]* (2015)
* *[[تصبح على خير (فيلم)|تصبح على خير]]* (2017)
* *[[البدلة (فيلم)|البدلة]]* (2018)
* *[[الفلوس (فيلم 2019)|الفلوس]]* (2019)
* *[[مش أنا (فيلم)|مش أنا]]* (2020)
* بحبك (2022)

## مسلسلاتو

* *[[آدم (مسلسل)|آدم]]* (2011)
* *[[فرق توقيت (مسلسل)|فرق توقيت]]* (2014)
* *[[ولد الغلابة (مسلسل)|ولد الغلابة]]* (2020) محمود شلبي (ضيف شرف)

## لجوايز

## مصادر

تصنيف:فنان مصري
تصنيف:ناس تزادو ف لقاهرة
تصنيف:زيادة 1977
تصنيف:ناس حيين
تصنيف:مقالات فيها مصدر و 3000 بايت
ماريا أوزاوا

**ماريا أوزاوا** (ب الجاپونية 小澤マリア) (تولدات 8 يناير 1986) ؤلا كيما تعرفات ب بسمية **ميابي** (ب نّڭليزية Miyabi) هي نجمة پورنو جاپونية مشهوررة، تيعطو عليها معبودة د لڤيديوات د لپورنو (Adult video idol) ف بلادها الجاپون.

## كاريير و نشأة
كبرات أوزاوا ف إقليم هوكايدو الجاپوني. لأم جاپونية وباها من أصل كانادي فرانساوي. قرات فمدرسة دولية، و نضمات لأكاديمية مسيحية فالجاپون وتتقول بلي نّڭليزية تاعتها كانت ديما حسن من تاع صحابها. ف 2002، و فاش كانت باقية طالبة، بانت فإشهار فتلفزة تاع شكلاط المدة ديالو 30 ثانية.

## مصادر

تصنيف:زيادة 1986
تصنيف:مومتيلات د لپورنو جاپونيات
تصنيف:ناس تزادو ف هوكايدو
تصنيف:عارضات جاپونيات
تصنيف:راقصات د لعرا
تصنيف:عارضات إغراء
تصنيف:مومتيلة د لپورنو
تصنيف:ناس حيين
تصنيف:ناس د هوكايدو
لونا ريڤال

**لونا ريڤال** هي مومتيلة پورنوڭرافية فرانساوية تولدات نهار 24 يناير 1997 ف مدينة ديجون ف فرانسا.

## فيلموڭرافي
* 2015 : *French Bukkake*
* 2015 : *EquinoXe* de John B. Root
* 2015 : *Justine 19 ans* (Fred Coppula Prod)
* 2015 : *La Fleuriste* (Les Compères)
* 2015 : *La Nouvelle Stagiaire* (JTC Vidéo)
* 2016 : *La Petite Effrontée* de Fabien Lafait (JTC Vidéo)
* 2016 : *Sex Tape* (France Interdite)
* 2016 : *Ines Escorte de Luxe* de Hervé Bodilis (Dorcel)
* 2016 : *Les Prédatrices*
* 2016 : *Yoga Is The New Sexy* (Private)
* 2017 : *Outbreak of the Dead*
* 2017 : *La Petite Livreuse*
* 2017 : *La chasse est ouverte* (Dorcel)
* 2017 : *Art School* (Private)
* 2017 : *Anal Innocence 2* (Private)
* 2017 : *20 ans, elles passent enfin leur bac* (Dorcel)
* 2018 : *À nous les petites randonneuses* (Dorcel)
* 2018 : *Russian Institute - L'Effrontée* (Dorcel)
* 2018 : *Françaises et Insatiables* (Dorcel)
* 2018 : *Paris Sex Affaires* (Private)
* 2019 : *Intrompable* (Dorcel)
* 2019 : *Rebelles* (Jacquie et Michel)
* 2019 : *Just Between Us* (Private)
* 2020 : *La Machine à déboîter le temps* (Canal+)
* 2020 : *Les Confinées* (Jacquie et Michel)

## مصادر
 

تصنيف:زيادة 1997
تصنيف:مومتيلات د لپورنو بيسيكسوال
تصنيف:مومتيلات د لپورنو ليزبيانات
تصنيف:مومتيلات د لپورنو فرانساويات
سبعتون

**عبد العليم بن رابح** ، سميتو لمسراحية المسرحي "**سبعتون**"، تزاد 22 دجنبر 1987 ف الدار البيضا ، هو مغني راپ مغريبي بدا مسيرتو موسيقية ف 2005. خرج ألبومو اللول "رخية". لكن لألبوم ملقاش نجاح كبير. هاد لبلان ممنعوش من التقدم و تكمال مسيرتو لفنية.

## مصادر

تصنيف:راپور مغريبي
تصنيف:زيادة 1987
تصنيف:ناس تزادو ف الدار البيضا
باب أڭناو

**باب أڭناو** (ب لأمازيغية **ⵜⴰⵡⵓⵔⵜ ⴰⴳⵏⴰⵡ**، *تاوورت أڭناو*) هوّا واحد من بين 19 باب ديال سّوار د مراكش لي جا ف لجنوب ديال لمدينة لقديمة، و كان لمدخل رّئيسي ل لقصبة (لقصر لملكي)، لي بناوها لموحدين ف عهد يعقوب لمنصور. لبني ديالو يقدر يكون بدا من عهد سّلطان لموحدي عبد لمومن لكومي. لباب ماجاش بعيد على معالم خرين د لمدينة لقديمة، بحال جامع لقصبة، قبور السعديين، و قصر لبديع. ف لقديم هاد لباب كان معروف تا ب سميات خرين، بحال "باب لقصر" و "باب لكحُل".

## أصل سّمية
كلمة "أڭناو" جات من لأمازيغية، ولاكين لمعنى ديالها ختالفو عليه تّوارخيا. واحد تّأويل كيڭول بلي كاتعني "بكم" (لي ماكيهضرش)، و تأويل أخور كيربطها ب كلمة "ڭناوا" يعني "لعزيين" ؤلا "ناس د جنوب صّحرا".

## مصادر

تصنيف:مراكش
صيونص

[تصغير|طابليطة د لغيس د [حضارة بابيلية|لبالبيليين من جوايه 1800 ق.م مكتوب فيها على التلاتية د پيطاݣوراس.]]
**صّيونص** هوّا دمير منهاجي لي كيبني ؤ كينضّم لمعرفة على لكون ؤ لموجودات لي فيه، بشكل لي قابل ل تّجريب ؤ تّوقع. صّيونص تقدر تكون قديمة ب لقدومية د لبشرية، ؤ كاينين أدلة أركيولوجية عمرها عشرات ألاف د لعوام بلي بنادم كان كيستعمل لمنهج د صّيونص. دّلائل لمكتوبة كانلقاوها من لفترة د لحضارة لمصرية لقديمة و حضارة بلاد الرافدين مابين 3000 و 1200 قبل لميلاد. لخدمة د هاد لحضارات على لفلك، لماط، و طّب ستافدو منها ليونانيين لقدام و لحضارات لخرة د لفترة لقديمة، ؤ شملات محاولات ل تفسير لأحدات لي كيطراو ف لعالم طّبيعي ب ليعتيماد على أسباب طبيعية، بلاصت تفسيرات موراوية.

بعدما طاحت لإمبراطورية الرومانية لغربية، لخدمة د لفلاسفة و لعولاما د ليونان لقديمة تّنسات ف ؤروپا، ولاكين بقات و بزاف منها تطرجم ل لعربية ؤ تطورات ف لبلدان د لبحر الشامي لي دخلات ل لإسلام. لبيزنطيين تا هوما حافضو على بزاف د لوتايق ليونانية لقديمة، تا جابوها ل ؤروپا لغربية بعدما سيطرو لعتمانيين على لقسطنطينية لي ولّات إسطنبول.

صّيونص ديال دابا كاتقسّم ف لعادة ل تلاتة د لفروع لأساسية: صيونص طبيعية بحال لفيزيك، شّيمي، و لبيولوجيا لي كاتدرس لكون، صيونص جتيماعية بحال ليكونومي، لپسيكولوجيا، و الصوسيولوجيا لي كيدرسو لأفراد و لمجتمعات د بنادم، و صيونص شكلية بحال لماط، اللوجيك، و لانفورماتيك النضرية لي كيدرسو سّيستيمات شّكلية لي كاتكون متجرّدة و ماعندهاش علاقة موباشيرة معا لعالم لواقعي.
## لبحث د صيونص
يمكنلنا نوصفو لبحث د صيونص بلي يا بحث أساسي يا بحث تطبيقي. لبحث الأساسي هو لي كيتم لبحث على لمعرفة، ولبحث تطبيقي هو لي كيتم فيه لبحث على حلول لمشاكل لعملية بتخدام هاذ لمعرفة.

## مصادر

تصنيف:لعولوم
تصنيف:لفلسفة
تصنيف:قشعان
تصنيف:مقالات فيها مصدر و 3000 بايت
تصنيف:نشاطات د بنادم
براهيم بوطيب

**براهيم بوطيب**، تولد ف 15 غشت 1967 ف لخميسات، هو جراي مغريبي معتازل ديال لمسافات الطويلة. بوطيب معروف ف لمغريب حيت ربح لميدالية الدهبية ف السباق د 10000 ميطرو ف لألعاب لأولمپية د سيول ف 1988. هو أصغر واحد تيهضر لعربية ربح ميدالية دهبية ف التاريخ د لألعاب لأولمپية (كان ف عمرو 21 عام).

بوطيب كان تيجري كتر ف 5000 ميطرو، ربح فيها لألعاب لمتوسطية ف أتينا 1991، جا فيها هو التاني ف لبطولة د لعالم ف طوكيو 1991، و جا الرابع ف لألعاب لأولمپية 1992 د برشلونة.

## مصادر

تصنيف:بيوغرافيا د رجال
تصنيف:زيادة 1967
تصنيف:ناس حيين
تصنيف:ناس تزادو ف لخميسات
تصنيف:لعاب د لاتليتيزم مغريبي
تصنيف:ناس د لخميسات
تصنيف:مغاربا د لقرن 21
رشيد لبصير

**رشيد لبصير**، تولد ف 4 أكتوبر 1968 ف الدار لبيضا، هو جراي مغريبي معتازل ديال لمسافات لمتوسطا. لبصير معروف ف لمغريب حيت ربح لميدالية لفضية ف السباق د 1500 ميطرو ف لألعاب لأولمپية د برشلونة ف 1992.

تا واحد ما كان معول باش لبصير يجي مع اللوالا ف لألعاب لأولمپية، و لكن السباق د لفينال كان تقيل و هو كانت عندو سرعة نهائية مزيانة، و داكشي باش قدر يجي التاني.
## مصادر

تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:زيادة 1968
تصنيف:ناس حيين
تصنيف:ناس تزادو ف الدار البيضا
ليونانية لقديمة

**ليونانية لقديمة** ؤلا **ليونانية لبالية** هوّا مصطلح كيشمل جميع شكال ليونانية لي كانو مهضورين و مكتوبين ف ليونان لقديمة ؤ مناطق خرين مابين جوايه 1500 قبل لميلاد تال جوايه 300 قبل لميلاد. هادشي كيشمل ليونانية لميكينية (1500 تال 1200 ق.م)، ليونانية لبالية د لعصر ليوناني لمضلم (1200 تال 800 ق.م)، د ليونان لعتيقة (800 تال 500 ق.م)، و د لفترة ليونانية لكلاسيكية (500 تال 300 ق.م).

ليونانية لبالية هيّا لّوغة د لأداب ليوناني لقديم، بحال لأعمال د هومير، و د لفلسفة ليونانية لقديمة لي كتبوها فلاسفة مشهورين بحال أفلاطون و أرسطو. بزاف د لكلمات د ليونانية لبالية دازو ل لوغات ؤروپية و تا ل لأمازيغية و ل لعربية و لّهجات ديالها. كلمة "كيضار" ف دّاريجة متلاً أصلها من ليونانية لبالية ، *ڭايضاروص*، لي كاتعني "حمار".

## مصادر


تصنيف:ليونان
تصنيف:تاريخ
تصنيف:لوغات هندوؤروپية
تصنيف:ليونان لقديمة
كروازما عند النيڤو

[تصغير|أغلب لكروازمات عند النيڤو ف [ؤروپا ؤ ف لعالم معلمين ب كروا صفرا (الصليب د سانت أندرو) باش ينبهو الناس بلي غادي يقطعو كروازما عند النيڤو مع السكة. هاد الكروا كاينة فواحد لكروازما عند النيڤو ف صلوڤينيا.]]
[تصغير|كروازما عند النيڤو ؤوطوماتيك ب نص باريير ف [فرانسا]]

**كروازما عند النيڤو** ؤلا **كروازما مع السكة** (ب النڭليزية: **Level Crossing**؛ ب لفرانساوية: **Passage à Niveau**) هي واحد التاقاطوع ؤلا كروازما فين السكة د التران كاتقاطع مع الطريق ف نفس النيڤو. هادشي بعكس لحالات لي السكة كا تكون دايزة من تحت ؤلا من فوق الكروازمو على طريق تينيل ؤلا قنطرة مهزوزة.

## مصادر


تصنيف:طرونسپور
تصنيف:لبلاكات د الطريق
تصنيف:مقالات ب عناوين فيها نيولوجيزم
بيطون

[تصغير|[بنايا كايكبو لبيطون ف الضالة]]
[تصغير|[بناي كايكب لبيطون ف الضالة]]

**بيطون** (النݣليزية: **Concrete**؛ لفرانساوية: **Béton**؛ لعربية: **خرسانة**) هي مادة قوية كيتستعملوها بزاف فالبني. هاد المادة كاتجمع بين ثلاث د مكونات أساسية لي كتخلط ب الما:

# **السيمة**: هي المادة اللي كتلصق كلشي مع بعضو وكتعطي للبيطون القوة ديالو.
# **الرملة**: كيتحط باش يعمر الفراغات بين الحصى ويعاون على تماسك د المكونات.
# **لكاياس ولّا الكرابة**: المواد الكبيرة اللي كتزيد القوة للبيطون.

## نواع البيطون
**البيطون العادي**: هاد النوع أكتر واحد كيتخدّم. كيتكون من السيمة، الرملة، الكاياس والما بنسب عادية. كيتستعمل ف الساسات، الطروطوارات و لحيوطا. هو بسيط والثمن ديالو ناقص.

**البيطون المسلح**: هاد البيطون اللي كيكون فيه لحديد (سلوكا د لحديد ولّا قضبان). الحديد كيعطي قوة إضافية للبيطون و كيحسن من المتانة ديالو، خصوصاً فالأماكن اللي كيتعرضو فيها لأثقال كبيرة ولّا تموجات. و هاد النوع هو الي كيتستعمل بزاف ف لبني , كيبنيو بيه البوطوات , الضالات و البوطريلات . السوميلات ... .

**البيطون العازل للحرارة**: هاد النوع مخصص لتحسين العزل الحراري. كيتكون من مواد خاصة كتساعد على تقليل انتقال الحرارة، وكيتستعمل ف لحيوطا و السقوفا لتحسين العزل ف المباني.

## مصادر


تصنيف:تابنايت
تصنيف:مقالات د مسابقة ويكيپيديا ب الداريجة غشت 2024
تصنيف:مواد د لبني
مرطوب

تصغير|تلاتة د لياجورات ملاصقين مع بعضياتهم ب لمرطوب
**لمرطوب** ؤلا **لبغلي** (النݣليزية: **Mortar**؛ لفرانساوية: **Mortier**؛ لعربية: **ملاط**) هو عبارة على عجينة مصاوبة من السيمة، الرملة ؤ لما كا يستعملوها لبنايا باش يلصقو الطوب، لياجور ؤلا لحجر مع بعضياتهم باش يطلعو لحيط. لمرطوب مختالف على لبيطون لي كا يطلعو بيه الضالة ؤ لبودرات.
## مصادر


تصنيف:تابنايت
تصنيف:بيطون
سكة

تصغير|السكة د الطران جديدة

**السكة** هي الطريق المصاوبة من لحديد للي كا يتمشى من فوقها الطران ؤ لمركبات لي بحال الطران بحال الطرام.

## شوف تا
* كروازما عند النيڤو

## مصادر


تصنيف:طرونسپور
پ.ن.ل

**پ.ن.ل** (ختصار ديال **Peace N’ Lovés پيس ن لوڤي**، السلام و لفلوس) هي فرقة د موسيقا رّاپ فرانساوية مستاقلة. كتكون من جوج دراري خوت، أديمو Ademo و نوس N.O.S (سمياتهوم لحقيقية طارق و نبيل)، كبرو ف مدينة تارتري ف كوربيل-إيسون. كاتميز فرقة بغياب كامل للمقابلات معا صّحافة، و تا بمقاطع سينمائية إبداعية ف فرنسا صوروها ف ڭاع عالم (الجاپون ، لميريكان ، الطاليان ، أيسلندا ، جنوب إفريقيا ، ناميبيا و زيد و زيد). من لبدية د عام 2015. ف عام 2016، حتل پ.ن.ل لمركز تّامن ب أكتر ألبومات تباعو ف فرانسا.

## ديسكوڭرافي

### ألبومات ف ستوديو

* 2015  : *لعالم درّي*
* 2016  : *ف لأسطورة*
* 2019  : *جوج خوت*
* 2015  : *لعائلة*

## مصادر

## شوف تا
* بلاكپينك

تصنيف:رواپا و راپورات فرانساويين
تصنيف:مجموعة د لموسيقا
ماد

**ماد**، اللي سميتو د بصح **مهدي الرباطي**، تزاد ف 1 شتنبر 1995 ف آسفي، هو مغني راپ مغريبي. ماد تزاد ف لمدينة لقديمة د دار البيضا. و هو خو شوبي لي كان شحال هادي عضو فرقة راپ شايفين.

## ديسكوݣرافي

### أغاني

* 2017 : *3310*
* 2017 :*Allo Ouais* feat. West
* 2018 : *6 AM*
* 2018 : *Money call* feat. Shobee et Laylow
* 2018 : *Tcha Ra* feat. Shayfeen, El Grande Toto, Ouenza et West
* 2018 : *Ey Ey Ey*
* 2018 : *Stylo*
* 2019 : *DD*
* 2019 : *Games* feat. ElGrande Toto
* 2020 : *Pay No Mind* feat. Qaayel
* 2020 : *Hope*
* 2021 : *Bounce*
* 2021 : *N*
* 2022 : *L*

## مصادر

تصنيف:راپور مغريبي
تصنيف:ناس تزادو ف أسفي
تصنيف:زيادة 1995
درة

**درة** (ب ) هيّا أصغر فرتيتة ديال لمادة لعادية لي كاتكوّن عنصر كيماوي. أي مادة على شكل قاسح، سايل ؤلا ڭاز ؤلا تا پلازما كاتكوّن من درات محايدة (ماعندهاش تعميرة تريسينتية) ؤلا مأيّنة (فقدات ؤلا كتاسبات إليكطرون ؤ ولّات عندها تعميرة موجبة ؤلا سالبة). لقد ديال درة كيكون صغيكرون، ف جوايه 100 پيكوميطر. صّغُر ديال دّرات كيخليهوم ماخاضعينش ل لقوانين د لميكانيك لكلاسيكية، بسباب لمفاعيل لكوانطية لي كاتكون مسيطرة على داك لمستوى د لقد.

دّرة كاتّعتابر فرتيتة مركبة، حيت هيّا براسها مكوّنة من فرتيتات صغر هوما ليليكطرونات، لپروطونات، و نّيوطرونات.

## التاريخ والتطور
الدراسة ديال الذرات بداو فالعصور القديمة، ولكن الفهم العلمي لعصري بدا مع العلماء بحال ديموقريطوس فاليونان القديمة، اللي اقترح الفكرة ديال الذرات كأصغر وحدة ماقابلاش للتقسيم. تطورت الأفكار مع مرور الوقت حتى وصلو لنموذج بور ونموذج الميكانيك الكمية لعصري اللي تيشرحو كيفية تحرك الإلكترونات حول النواة.

## النموذج الذري لعصري
النموذج الذري لعصري تيعتبر الدرة كفئة مكونة من نواة كثيفة اللي فيها الپروطونات والنيوترونات، و كتحيط بيها سحابة ديال الإلكترونات. الميكانيكا الكمية كتوفر فهم دقيق لكيفية تحرك الإلكترونات ومستوايات الطاقة ديالها.

## الخصائص الفيزيائية والكيميائية
الخصائص الفيزيائية والكيميائية ديال أي عنصر كيماوي كيحددها عدد الپروتونات فالنواة، اللي هو العدد الذري، والليكيب ديال الإلكترونات اللي كايحددو التفاعلات الكيميائية.

## الإستخدامات والتطبيقات
الدراسة ديال الذرات عندها تطبيقات واسعة فمجالات متعددة بحال الطب (تصوير بالرنين المغناطيسي والعلاج الإشعاعي)، الصناعة (أشباه الموصلات)، والبحث العلمي (الفيزيا و الكيميا).

## مصادر


تصنيف:لفيزيك د لفرتيتات
تصنيف:شيمي
براهيم لحلافي

**براهيم لحلافي**، تولد ف 15 أبريل 1968 ف فاس، هو جراي مغريبي معتازل ديال لمسافات الطويلة. لحلافي معروف ف لمغريب حيت ربح لميدالية لبرونزية ف السباق د 5000 ميطرو ف لألعاب لأولمپية د سيدني ف 2000. شارك بزاف د لمرات ف لبطولة د لعالم د الجرا (ف 5000 ميطرو) ولكن ما عمرو ما ربح فيها ميدالية (لخامس ف 1995 و الرابع ف 1999).

ف 2002، خدا لحلافي لجنسية د فرانسا و بدا تيشارك بيها، و لكن ف 2007 عاود رجع تيجري مع لمغريب.
## مصادر

تصنيف:بيوغرافيا د رجال
تصنيف:زيادة 1968
تصنيف:ناس حيين
تصنيف:ناس تزادو ف فاس
تصنيف:لعاب د لاتليتيزم مغريبي
تصنيف:ناس د فاس
تصنيف:مغاربا د لقرن 21
الرومانسية د بن حمر

**الرومانسية د بن حمر** (ب الصبليونية: **Romance de** **Abenámar**) هي واحد لقصيدة د لقرون لوسطانية من نوع الرومانثيرو مكتوبة على شكل حوار بين لموري *بن حمر* (ب الصبليونية: *Abenámar*) ؤ لماليك لقشتالي لكاطوليكي خوان التاني. لقصيدة هي شيعر قصير مكتوب ب ستيل الرومانثيرو ؤلا شيعر لحدود. (ب الصبليونية: *Romance fronterizo*) باللوغة القشتالية ب ريتم لأصونونص. لأحدات التاريخية لي كادوي عليها لقصيدة جرات ف 1431م، ولكن لمؤليف د لقصيدة ؤ التاريخ د لكتابة ديالها ما معروفينش.
تصغير|جوج د لعازفين ف لقرن 13م، واحد أوروپي ؤ لاخور موري مسلم. بجوجهم كا يلعبو آلات لوتار.

## لكونطيكس التاريخي
الرومانسية د بن حمر جرات ف واحد الفترة د لبلبالة ؤ عدم ليستيقرار ف تاريخ لحكم د بني حمر لموريين. بينما لمولوك لكاطوليك د قشتالة كانو باغين تكون عندهم سيطرة كبر على مملكة بني حمر ف غرناطة ؤ ياخدو من عندهم جزية كبر. أبينامار ***Abenámar*** غا يكون يا هو لماليك أبو لحجاج يوسف الرابع لمولقّاب ب **بن لمول** ؤلا شي واحد من لحاشية نتاعو. لقصيدة عبارة على خود-ؤ-أرا بين بن حمر ؤ لماليك لقشتالي خوان التاني لي كان كايتمنى يهرف على غرناطة.

## لقصيدة ؤ طرجمة ديالها
لقصيدة كاتبدى ب خوان كايمدح لخصال الشريفة د لموري بن حمر. واخّا داكشي مكتوب من طرف قشتاليين، ولاكينها كاتمدحو بطريقة إيجابية ؤ كا تتعاطف مع لمقاتلة لي دارتها لمملاكة لمورية باش تبقى مستاقلّة.

منين بدا خوان كا يطل على غرناطة من بعيد، سوّل بن حمر على لقصورا ؤ لقلاع لعاليين لي كا يشوف وسط غرناطة. بن حمر بدا كا يوصف لمعالم لخلابة تاع لمعمار لموري لي ف لعاصيمة لمورية ؤ بدا كا يسمي قصر لحمرا، الجامع، لقصر د بني حمر ف أليخاريس، جنة لعريف، ؤ لبروج لحمرين. من مور ما شاف غرناطة ؤ نباهر بيها ؤ سمع على شحال مرفحة، خوان غادي يطلب يد غرناطة ل الزواج ؤ يعطيها قرطبة ؤ شبيليا كا صداق. ولكن غرناطة غادا تتنفخ عليه ؤ ترفض ب فتخار.

## مصادر

## شوف تا
* ؤ فورتونا

تصنيف:شيعر
تصنيف:غرناطة
تصنيف:لأندالوس
تصنيف:التاريخ د صبانيا
تصنيف:تاريخ د لمغريب
تصنيف:مقالات فيها مصدر و 3000 بايت
قلدة هيپررهيفة

[تصغير|شيما كيبيّن لقلدة الرهيفة و لهيپر-رهيفة ديال [درة لهيدروجين]]
**لقلدة لهيپر-رهيفة** (ب ) ف لفيزيك دّرية هيّا قلدة ديال لمستويات طّاقية د دّرة، لي كاتبان فاش شي مستوى ؤلا مستويات طاقية كينحارفو على لعبار لمتوقّع ب عتيبار نّمرة ديالهوم. ف لقلدة لهيپر-رهيفة يقدر يكون مستوى طاقي واحد كيمتّل عبارات مختالفين ديال طّاقة، ؤلا لعكس، يكونو جوج مستويات طاقية منحارفة عندهوم نفس لعبار ديال طّاقة.

لقلدة لهيپر-رهيفة كاتختالف على لقلدة رّهيفة لي كايسببها تّفاعل مابين سّپين ؤ ضّوران د ليليكطرون لي كيتسمّا لكوپلاج د سّپين و لوربيط (). لقلدة لهيپر-رهيفة كيكون سبابها بلي نّوية د دّرة تاهيا براسها عندها سپين لي كيتفاعل تا هوّا معا سّپين د ليليكطرون. هادشي كيخلي بعض لمستوى طّاقية لي كيتّفتارض باش يكون كلا واحد منها عندو عبار طاقي واحد، باش تّقسم ل مستويات طاقية *رهيفة بزاف* لي عندها طاقات مختالفة شوية.

## مصادر

تصنيف:لفيزيك
تصنيف:مقالات ب عناوين فيها نيولوجيزم
عبار

تصغير|4 د لأجهيزا د لعبار ديال مقادير مختالفين
**لعبار** (ب ) ف صّيونص هوّا تمقدير (تحديد لمقدار) ديال شي خاصية د شي ستون ؤلا حادات، باش يعطي واحد لعاداد لي كيسمح ب لمقارنة معا نفس لخاصية د ستونات ؤلا أحدات خرين. ب عيبارة خرة، لعبار هوّا پروصي لي كيحدد لقيمة د شي مقدار فيزيكي ف إطار شي معيار ؤلا مرجع معروف ؤ من نفس نّوع.

لعبار هوّا سّاس ديال صّيونص، طّيكنولوجيا، لبيع و شّرا، ؤ غيرهوم من لأنشطة د بنادم. تاريخياً، كانو بزاف د سّيستيمات د لعبار لي تخدّمو ف مجالات مختالفين، ؤ لي كيتكوّنو من عبرات ؤلا وحدات د لعبار محددين. أكتر سيستيم مخدّم ف لعالم دابا هوّا سّيستيم لعالمي د لعبرات، لي فيه 7 د لعبرات أساسيين هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوڭرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).

لعبار ف لعادة كيتدار ب جهاز د لعبار لي كيكون مصاوب ؤ مكاليبري ل هاد لغاراض.

## مصادر

تصنيف:لعولوم
تصنيف:لعبار
حلا ترك

**حلا ترك** (مزيودة ف 15 ماي 2002)  هي مغنية و مومتيلة بحرينية. تشهرات ف سن صغيرة ملي شاركات ف برنامج مواهب أرابز ڭوت تالنت و هي ف عمرها تمن سنين.

## أعمالها

### لأغاني

### لبرامج لكوميدية

* واي فاي: شاركات غير ب جوج أغاني:
*# أغنية القرقيعان
*# أغنية العيد

#### لبرامج لتلفزيونية

* هو وهاي وهي برامج مسابقات
* تلفزيون الواقع برنامج على حياتها ليومية

#### لمسراحيات

## جوائز

## مصادر


تصنيف:مغنيات عيالات
تصنيف:زيادة 2002
تصنيف:ناس حيين
تصنيف:مقالات فيها مصدر و 3000 بايت
سولكينڭ

**عبد الرؤوف درّاجي** (مزيود ف 10 دجنبر 1989) هو راپور و‌ مغني و‌ شطّاح جزايري معروف ب**سولكينڭ** و تّعرف كـ MC Sool حتال 2013 قبلما يبدل سميتو لفنية بروك من بعد لهجرة ديالو ل فرانسا، معروف بأغاني د ريڭي و‌ راپ و‌ لهيپ هوپ.

## لألبومات

* 2014: Jungle Soldat
* 2018: Fruit du démon
* 2020: Vintage
* 2022: Sans visa

## لأغاني ديالو

## مصادر

تصنيف:زيادة 1989
تصنيف:راپور جزايري
تصنيف:ناس حيين
لارتيست (مغني)

**لارتيست** سمية حقيقية **يوسف أقديم** (من مواليد 4 يوليوز 1985) ف إيمينتانوت غرب مدينة مراكش هو مغني راب و كاتب أغاني و ملحن و منتج موسيقي مغريبي و فرانساوي، كينشط ف فرانسا.

## خدمتو

## مصادر


تصنيف:مغني مغريبي
تصنيف:ناس تزادو ف مراكش
تصنيف:زيادة 1985
تصنيف:رواپا و راپورات فرانساويين
تصنيف:ناس حيين
تصنيف:راپور مغريبي
تصنيف:ناس د مراكش
تصنيف:مقالات فيها مصدر و 3000 بايت
تصنيف:مغاربا د لقرن 21
سيستيم عالمي د لعبرات

[تصغير|لبلدان لي مخدّمين سّيستيم لعالمي د لعبرات ب [زرق|زّرق، سّيستيم لإمبراطوري معا سّيستيم لعالمي د لعبرات ب لقوقي، و سّيستيم لميريكاني د لعبرات ب لخضر ف 2019]]
**سّيستيم لعالمي د لعبرات** (ب ، ؤلا ب ختيصار **SI**) هوّا شّكل لعصري ديال سّيستيم لميتري، و أكتر سيستيم د لعبار مخدّم ف لعالم. هاد سّيستيم د لعبار هوّا لوحيد لي مستعمل بشكل رسمي ف لعالم كامل تقريباً، ؤ أسساتو لكونفيرونص لعامة د لوزان و لعبارات. ف أغلبية د لبلدان، كيتخدّم ف صّيونص، ف طّينكولوجيا، ف صّناعة و ف لبيع و شّرا.

سّيستيم لعالمي د لعبرات فيه 7 د لعبرات أساسيين هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).

## مصادر


تصنيف:لعولوم
تصنيف:طيكنولوجيا
تصنيف:سيستيمات د لعبرات
تصنيف:مقالات فيها مصدر و علاين 3000 بايت
خالد بولامي

**خالد بولامي**، تولد ف 7 غشت 1969 ف آسفي، هو كورور مغريبي معتازل ديال لمسافات الطويلة. بولامي معروف ف لمغريب حيت ربح لميدالية لبرونزية ف السباق د 5000 ميطرو ف لألعاب لأولمپية د أطلانطا ف 1996. شارك بزاف د لمرات ف لبطولة د لعالم د الجرا (ف 5000 ميطرو) وجاب فيها جوج ميداليات فضية (اللولا ف ݣوتنبورݣ ف 1995 و التانية ف أتينا ف 1997).

ملّي عتازل الجرا، خدم خالد بولامي ف لبحرين، و هو تما مدير ديال لمدربين د ألعاب لقوى.

خالد هو خو براهيم بولامي، اللي تا هو كورور مغريبي معروف، و كان عندو الرقم لقياسي لعالمي ف 3000 ميطرو حواجز.
## مصادر

تصنيف:بيوغرافيا د رجال
تصنيف:زيادة 1969
تصنيف:ناس حيين
تصنيف:ناس تزادو ف أسفي
تصنيف:لعاب د لاتليتيزم مغريبي
تصنيف:ناس د أسفي
ساعة (دوزان)

[تصغير|[ساعة د لما تقليدية ف لمغريب. زّلافة لفوقانية كاتكون فيها تقبة لي كيدخل منها لما بشوية، ؤ كلما وصل ل واحد لمستوى كيعرف لواحد بلي واحد لمدة دازت.]]
**سّاعة** هوّا مصطلح كيتّخدم على أي جهاز باش كيتّعبر ؤلا كيتحدد زّمان. سّاعة من أقدم لختيراعات ديال بنادم، لي كان محتاج باش يعبر لوقت ف مدة قل من نهار، ؤ ل ألاف لعوام تخدّمو ساعات ب ميكانيزمات مختالفين. قبل من سّاعة لي كانعرفو دابا، كانو أنضيما قدام د لعبار د لوقت لي خدّمو ضواهر طبيعية بحال شّمش، لجابدية، و حركات لأجسام ف طّبيعة بشكل عام. متلاً سّاعة د شّمش كاتبين لوقت على حساب لموضع ديال ضّل لي كيطيح على واحد سّطح.

ف لعصر ديال دابا، سّاعة كاتكون ف لعادة جهاز إلكيطروني ؤلا ميكانيكي.

## مصادر


تصنيف:لعبار د الزمان
بيوتقليد

**لبيوتقليد** ؤلا **بيوتعياب** (النڭليزية: **Biomimetics** ؤلا **Biomimicry**) (لفرانساوية: **Biomimétisme**) هي التعياب ؤلا التقليد ؤلا لموحاكات د موضيلات ؤلا سيسطيمات ؤلا عناصر موجودين ف الطبيعة ب غاراض لحل ديال مشاكيل معقدة لي كاتواجه بنادم. كلمة "بيوتعياب" ؤلا "بيوتقليد" هي نيولوجيزم مركبة من جوج كلمات: بيو لي جاية من ليونانية Bio ؤ لي كا تعني حي ؤلا حياة ؤ كلمة تعياب ؤلا تقليد ب الداريجة لي كا تعني تعيْب ؤلا تقلد ؤلا تكوپي شي حاجة.

لكائنات لحية طورو هياكل ؤ مادّات لي مأضابطيين بزاف ف لمدة ديال زمانات جيولوجية قدهم قداش على طريق لانتيخاب الطبيعي. لبيوتعياب خرّج لينا طيكنولوجيّات جداد مأنسپيرين من حلول بيولوجيّة فالمستوى د الماكرو ؤ لقياس ديال النانو. من نهار لينسان عقل على راسو ؤ هو كا يقلب على حلول للماشاكيل ديالو ف الطابيعة. الطابيعة صولڤات عرام د لماشاكيل لهنداسية بحال كيفاش تداوي راسك براسك، كيفاش توازن بين التاعايوش ؤ لمقاومة فاش كا تكون معرّي للمحيط لبراني، لهيدروفوبيا، التركيب الداتي، كيفاش تستافد من الطاقة الشمسية.

## التاريخ
واحد من أقدم لأمثلة د لبيوتعياب هو الديراسة د الطيور باش بنادم يتعلم يطير. واخا المحاولة ديالو فشلات كانت على بونت تقتلو، عباس بن فرناس (809م - 887م) دار أول محاول نص ناجحة د الطيران ف تاريخ البشرية فين صاوب ألة د الطيران كا تعيب الجناح ديال الطيور فصلها على المقاس ؤ الوزن ديالو ؤ غطا راسو بالريش من موراها جمع الناس ؤ طلع من فوق قصر الرصافة للي جا من فوق واحد الربوة عالية ف قرطبة ؤ لاح راس ؤ قد يطير لواحد المسافة طويلة ولكن الهبوط ديالو كان عنيف حيت نسا الديل للألة الشراعية ديالو د الطيران.

ليوناردو داڤينشي (1452–1519) تا هو كان مراقيب شغوف للطبيعة ؤ للأناطومي د الطيور ؤ الطيران ؤ حاول يصمم نماديج ؤ شي وساخ لألة د الطيران واخّا ما خرّج والو من داكشي للواقيع. أول محاولة ناجحة للطيران ل بنادم د لإخوان رايت لي كانت ف 1903م تا هي كانت مأنسپيريا من لمراقبة د الطيران د لحمام.
[تصغير|لوساخ د [ليوناردو دا ڤينشي لي حاول يصمم فيه ألة د الطيران مستوحات من الجناح د خفاش.]]

## مصادر


تصنيف:طيكنولوجيا
تصنيف:مقالات فيها مصدر و 3000 بايت
تصنيف:صفاحي فيهوم نيولوجيزم ب الداريجة
تصنيف:بيوطيكنولوجيا
تصنيف:مقالات ب عناوين فيها نيولوجيزم
تصنيف:ديزاين
تصنيف:بيولوجيا تطورية
لانا روودز

**لانا روودز** ممثلة پورنوڭرافية ميريكانية تولدات نهار 6 شتنبر 1996 ف مدينة شيكاڭو ف ولاية إيلينوي الميريكانية. سميتها الحقيقية أمارا مييبل (Amara Mable).

## حياتها
عائلتها من أصل تشيكوسلوفاكي. بدات الخدمة سرباية فمطعم. دخلات لصناعة الأفلام الإباحية فعام 2016، وهي ف عمرها عشرين. فعام 2018 عتازلات ملي سجلات كثر من 250 فيلم وهي ممثلة. و ف يناير 2020 علنات بلي رجعات رجعة قصيرة باش تصور 12 فيلم جديد.

## مصادر

تصنيف:مخرجات د لپورنو
تصنيف:مومتيلات د لپورنو بيسيكسوال
تصنيف:مومتيلات د لپورنو ليزبيانات
تصنيف:مومتيلات د لپورنو ميريكانيات
تصنيف:موخريجين د لپورنو ميريكانيين
تصنيف:زيادة 1996
تصنيف:ناس حيين
منطقة زمانية

تصغير|مناطق زمانية د لعالم
**لمنطقة زّمانية** (ب ) هيّا واحد لمجال جغرافي لي كايتبّع نضام زماني معياري لي كيتطبّق على لمستوى لقانوني، تّيجاري و جّتيماعي. لمناطق زّمانية ف لعادة كاتمشي معا لحدود د لبلدان و ديال لأقاليم و لجيهات ديالها، بلاصت ماتّبع خطوط طّول. ب واحد التعبير أبسط، الساعة كاتكون بحال بحال يلا كنّا ف نفس لمنطقة الزمانية، و كاتكون ف لعادة مختالفة (متلاً زايدة ؤلا ناقصة ب ساعة ؤلا كتر) يلا بدّلنا لمنطقة الزمانية. متلاً فاش كاتكون 7 د الصباح ف لمغريب، تقدر تكون 10 د الصباح ف السعودية.

لمناطق زّمانية كيتحددو من واحد لمرجع لي كيتسمّا تّوقيت لعالمي لمنسق UTC.

## مصادر


تصنيف:لعبار د الزمان
صلاح حيسو

**صلاح حيسّو** (بلأمازيغية: **ⵙⴰⵍⴰⵃ ⵃⵉⵙⵙⵓ**)، تولد ف 16 يناير 1972 ف آيت تاغيا، ف النواحي د قصبة تادلة، هو جراي مغريبي معتازل ديال لمسافات الطويلة. حيّسو معروف ف لمغريب حيت ربح بزاف د لميداليات مهمّة، منها لبرونزية ف السباق د 10000 ميطرو ف لألعاب لأولمپية د أطلانطا ف 1996، و جوج د لميداليات ف لبطولة د لعالم د الجرا (لفضية د ل 10000 ف أتينا ف 1997 و الدهبية د ل 5000 ف إشبيليا ف 1999).

حيسّو كان عندو الروكور (الرقم لقياسي) لعالمي د ل 10000 ميترو ل مدة عام (26.38.08، من 23 غشت 1996 ل 4 غشت 1997)، و حطمّو من موراه هايلي جيربي سيلاسي.
## مصادر

تصنيف:بيوغرافيا د رجال
تصنيف:زيادة 1972
تصنيف:ناس حيين
تصنيف:لعاب د لاتليتيزم مغريبي
تصنيف:شخصيات عندها كتر من تاريخ د الزيادة ف ويكيداطا
تصنيف:مغاربا د لقرن 21
زكروم

تصغير|يد كاتحل الزكرون ؤلا الساقطة
**زكرون** ؤلا **زكروم** ؤلا **صاقطة** هو واحد السيسطيم ميكانيكي ديال التطراق ؤلا السدّان للي كايخليك تقد تجمع ؤلا تفرق بين جوج حاجات بحال الدفة ديال لباب ؤ لكادر ديالو. الساقطة كا تتكْوْن من الطرف الرئيسي لي كايكون شاد ف لباب ؤ لي من وسطو واحد لبارة كا تزلق ب طريقة ؤفوقية ل ليمن ؤ ليسر ؤ كا تدخل وسط التقبة للي كاتكون شادة ف لكادر تاع الباب.

## إتيمولوجيا
كلمة **زكرون** ؤ **ساقطة** بجوح جايين من أزكرون ⴰⵣⴽⵔⵓⵏ azekrun ؤ صّاقطة ⵚⵚⴰⵇⵟⴰ ṣṣaqṭa.

## مصادر

تصنيف:سدادات
تصنيف:دوزان د لباب
نشاعلاه

**نشاعلّاه** (لعربية: **إن شاء الله**) هي واحد لعيبارة تقافية ؤ دينية محرفة من قولة "إن شاء الله" لي كتعني حرفيا إيلا بغا الله ولا إدا بغا الله، غير وكان هيا كتخدم بعض لمرات باش تعني بلي ديك لحاجة لي كنهضرو عليها مغاديش توقع، وزعما انها من حيت مغديش توقع، الوقوع ديالها كيبقا غير بلمشيئة دالله أي لحل الوحيد ديالها باش توقع هو المشيئة دالله.

## مصادر

تصنيف:مصطلحات ؤ تعبيرات ب داريجة
بلار

[تصغير|بلّار د [كوارتز|لكوارتز]]
[تصغير|ب [مقياس ميكروسكوپي، لبلارة لوحدانية كا يكونو الدرات ديالها مراصّين بطاريقة دورية علاين مكمولة؛ لپوليبلار كا يكون متكون من بزاف د لبلّارات ميكروسكوپية (ممكن نسميوهم الطريفات د لبلار)؛ ؤ لقاسح لمابلّارش (بحال الجاج) ما عندوش ترصيفة بلّورية دورية حتى على لموستاوى لميكروسكوپي.]]

**بلّار** ؤلا **كريسطال** (النݣليزية: **Crystal**) هو واحد لمادة قاسحة للي لمكونات ديالها (بحال الدرات، لموليكولات، ؤ لأيونات) مستفين بطريقة منظمة بزاف على لمستاوى لميكروسكوپي، للي كا تخليهم كا يشكلو شبكة د براڤي للي كاتدلع فݣاع لتيجاهات.
## مصادر

تصنيف:كريسطالوݣرافيا
تصنيف:كريسطالات
سي كاي (مغني)

**سي كاي** لي سميتو لحقيقية **تشوكوكا إكوياني** (تزاد ف 16 يوليوز 1995  في كادونا) هو مغني وكاتب أغاني ومنتج أغاني نيجيري تشهر باغنية أحب نوانتيتي ("Love Nwantiti") لي حققت نجاح كبير بأكثر من 100 مليون مشاهدة على يوتيوب.

## جوائز و ترشيحات

## مصادر

تصنيف:راپور
تصنيف:زيادة 1995
تصنيف:ناس حيين
تصنيف:نيجيريا
فݣيع

تصغير|فݣيعة بيضة من نوع Agaricus Bisporus
تصغير|فݣيع سام من نوع Amanita muscaria
**لفݣيع** (لفرانساوية: **Champignon**، النݣليزية: **Mushroom**) هو الطرف لملحم تّامر د لفطريات لي كايكون عندو قبة بوغية ؤ كا ينوض من فوق لأرض. الشكل ديالو كايشبه ل شي مضل. ؤ بزاف د الصناف ديالو كايتكالو، بحال الصنف د لفݣيع لبيض Agaricus Bisporus.

## مصادر

تصنيف:فݣيعيات